
Huzoor Sadr al Ulema, Mazhar e Mufti e Azam, Allama Mufti Tehseen Raza Khan Radi Allahu Anhu. 


Foreword 

All Praise is due to Almighty Allah, The Creator and Sustainer of the Universe. Peace, 
Blessings, and Salutations, upon Him whose excellence is above the entire creation 
and who has been blessed with being Imam ul Ambia Sail Allahu Alaihi Wasallam. 
Peace and Blessings upon His Beloved Companions Radi Allahu Anhum Ajmaeen, 
who are the manifestation of His blessings, and upon His Noble Family who are the 
Gates to the City of His Love, and upon the Awliyah-e-Kiraam and Ulama-e-Izaam, 
especially upon His beloved descendant, the Imam ul Awliyah, Sayyiduna Shaykh 
Abdul Qaadir Jilani, and upon all those who follow in His way with sincerity. Allah 
Almighty is pleased with all of them. 

By the Grace of Allah, the Mercy of Sayyiduna Rasoolullah and the Karam of 
Ghauth-o-Khwaja-o-Raza, and especially Huzoor Taajush Shariah Radi Allahu Anhu, 
Huzoor Sayyidi Muhad’dith Kabeer and Huzoor Syed Shah Turabul Haq Ridawi Noori 
Radi Allahu Anhu, you have before you a transliteration of the Naatiya kalaam of 
Huzoor Sadr al Ulema, Mazhar e Mufti e Azam, Allama Mufti Tehseen Raza Khan 
Radi Allahu Anhu. 

Huzur Sadrul Ulema is the grandson of Huzur Ustaad e Zaman Allama Hassan Raza 
Khan, the younger brother of Alahadrat Azeemul barakat Imam Ahmad Raza Khan 
Radi Allahu Anhu. 

This is a collection of his poetry comprising of Hamd, praise of the Holy Prophet 
(Sail Allahu ‘Alaihi Wa Sallam), and munajaat. I pray that this transliteration serves 
as a means of Blessing for those who read it, and increases our Love for The Most 
Beloved Sail Allahu Alaihi Wasallam. 

Khaakpaaye Imam Ahmad Raza Radi Allahu Anhu 
Faqeer Muhammad Shakeel Qaadiri Ridawi Ghufira lahu 
Zia e Akhtar Raza online Islamic Studies 
https://www.zeaonline.co.uk/ 

Madinah Saamnay Hay 


Madinah saamnay hay has abhi pohancha main dam bhar main 
Tajassus karwate kyun le raha hay qalb e muztar main 

Mujhe pohancha gaya zauq e talab darbar e Sarwar main 
Musarrat kulbula uthi naseeb e deeda e tar main 

Unhein qismat ne unki rif ate aflaak bakhshi hay 
Giray jo ashk aankhon se meri hijr e Payambar main 

Gunahgaron ke sar par saya hay jab unki rahmat ka 
Sawa neze pe aakar shams kya karlega mahshar main 

Meri bakht e siyah ko Tu agar chahe badal daale 
Teri rahmat ko kaafi dakhal haasil hay muqaddar main 

Madad aay haadi e ummat nawae be nawaayan sun 
Charaaghe be kasi tharra raha hay baad e sar sar main 


Meri har aarzu ka mahasal Tehseen bas ye hay 
Kisi soorat pohonch jaaun main darbare Payambar main. 




Kare Madhe Shahe Wala 


Kare madhe Shahe wala kahan insan main taqat hay 
Magar unki sanaa khwani taqaaza e muhabbat hay 

Nihan jis dil main Sarkar e do aalamsB ki muhabbat hay 
Wo dil momin ka dil hay chashma e noor e hidayat hay 

Main duniya ki khushi hargiz na loon de kar gham e Aaqa 
Yahi gham to hay jis se zindagi apni ibarat hay 

Falak ke chand taare Turn se behtar ho nahin sakte 
Rahe Tayba ke zarro turn pe Aaqa* ki inayat hay 

Usey kya khawf khurshide qayamat ki tamazat ka 
Jo khush anjaam zere saya e daamaane Hazrat hay 

Machal jaegi rahmat dekh kar mujrim ko mahshar main 
Wo mujrim jis ke lab par naam e Sarkar e Risalat hay 

Badal sakte hain haalaate zamana aaj bhi Tehseen 
Magar unki nigahe faize saaman ki zarurat hay 




Jisko Kehte Hain Qayaamat 


Jisko kehte hain qayaamat hashr jiska ka naam hay 
Dar haqeeqat tere deewano ka jashn e aam hay 

Azmate farq e Shah e kaunain kyaaa jane koyee 
Jis ne choom e paaye aqdas arsh uska naam hay 

Aarahe hain woh sar e mahshar shafa'at ke liye 
Ab mujhe malum hay jo kuch mera anjam hay 

Tu agar chahe to phir jayain siyah karon ke din 
Hath main tere inaane gardishe ayyam hay 

Roo e anwar ka tasawwur zulf e mushkeeii kaa khayal 
Kaisi pakeezah sahar hay kya mubarak sham hay 

Dil ko yeh keh kar rahe Tayba main behlata hu main 
Aagayi manzil teri has aur do ek gaam hay 

Saaqiy e kausar ka naam e paak hay wird e zubaan 
Kon kehta hay ke Tehseen aaj tashna kaam hay 




Imaamul Ambiya Turn 


Imaamul Ambiya Turn ho Rasool e mujtaba Turn ho * 

Jo sabke peshwa hain unke Aaqa peshwa Turn ho * 

Haqeeqat aap ki samjhe to kya samjhe khirad wale 
Khuda wale ye kehte hain khuda jane ke kya Turn ho 

Tumhari waqaee tauseef hum se ghair mumkin hay 
Ke hum jo kuch kahain us se haqeeqat main siwaa Turn ho 

Khuda deta hay Turn taqseem karte ho zamane ko 
Miyane khaliq o makhlooq muhkam waasta Turn ho 

Mujhe parwa nahin maujain uthain tufaan aa jaaye 
Shikasta hay agar kashti to gham kya nakhuda Turn ho 

Woh kaa'ba hay jahan sar jhuk rahain hain ahle aalam ke 
Magar kaa'ba bhi jis ke saamne kham hogaya Turn ho 

Dil e Tehseen se gham ki ghataen chat gayeen Aaqa* 
Sunaa hay jab se usne shafa'e roz e jazaa Turn ho 




Jo Har Shay 


Jo har shay ki haqeeqat hay jo pinhan hay haqeeqat main 
Usi ke husn ka jalwa hay us sham e Risalat main 

Mere dil main muhabbat hay mera dil hay ibadat main 
Tasawwur main Madinah hay main hun har waqt jannat main 

Nabi® ke ek ishare se qamar kyun kar na ho tukre 
Ke fitrat kaar farma hay hijabaat e Nubuwat main 

Main keh doonga qayamat main ke roz e imtehan hain woh 
Mera imaan muhabbat hay mujhe jancho mahabbat main 

Tera dil to hay jannat main mere dil main hay woh jannat 
Yahi to farq hay zahid ibadat main mahabbat main 

Woh muslim jis ko tune khaas rahmat se nawaza tha 
Wo abb behad pareshan hay wohi hay ab musibat main 

Payambar ki haqeeqat ko koi Tehseen kya samjhe 
Jo maqt'a hay takhayyul ka wo matl'a hay Nubuwat main 




Rasoolon. Main Baain Soorat 


Rasoolon main baain soorat Imaam ul Mursaleen aaye 
Ke jaisay bazm e anjam main koi maah e mubeen aaye 

Khabbar kia hum ko zaahid raaste main tujh pe kia guzree 
Madinah se jo hum nikle to firdows e bareen aaye 

Teri zaat e mubarak wajhe takhleeq e do aalam hay 
Ba alfaaz e digar tere liye dunya o deen aaye 

Sar e mahshar nigaahe muntazir to jin ki joyaa hay 
Abhi aaye abhi aaye yahin aaye yahin aaye 

Jo majnun ban ke kho jaaye khyaal e dasht e Taybah main 
Usse aaghosh main lene na kyoon khuld e bareen aaye 


Zamaana mubtalaa tha wahm ki pooja main sar taa paa 
Tere qadmon ki barkat hay ke adaab e yaqeen aaye 




Agar Zowq E Amal Ko 


Agar zowq e amal ko aaj ameer e karwaan kar lain 
Badal kar phir wohi pehli see taqdeer e jahaan kar lain 

Woh suntain hain zamana sar gazisht gham sunaata hay 
Zara mauqa jo mil jaaye toh kuch hum bhi bay an kar lain 

Idhar aao bohat mumkin nishan-e-rah mil jaaye 
Yeh hain naqshe qadam barh kar talash-e-karwaan kar lain 

Lipat kar unkay daman say machal kar unke qadmon par 
Hum apni pastiyon ko phir hareef e asmaan kar lain 

Dayaar e paak kay kaanton say kar ke dosti hum dum 
Riyaz e khuld kay phoolon ko apna raaz daan kar lain 

Nazar main jazb hai rangeeniyan gulzar e Tayba ki 
Jahan chahain wahan paida naya baagh e jinaa kar lain 

Dafiir e showk main mal kar jabeen ko aastaane say 
Nishan e sajdah e tauheed ko jannat nishan kar lain 


Yaheen say rahmaton ka sath ho jaaye agar Tehseen 
Kisi kay zikr ko harf e akheere dastan kar lain 




Wajh E Taqhleeq E Do Aalam 


Wajh e taqhleeq e do aalam aalam ara ho gaya 
Aaj duniya ko gham e duniya gawarah ho gaya. 

Doobne waale nay unka naam-e-naami jab liya 
Mauj sahil ban gaee tufaan kinara ho gaya 

Allah Allah nasha e suhbaae ulfat ka suroor 
Dil ki ankhain khul gaeen unka nazara ho gaya 

Marhaba aay wusate zail e khata posh Nabi 
Aasiyon ko munh chupane ka Sahara ho gaya 

Showk say mujh ko farishte lay chalain soo e jaheem 
Main na bolunga agar unko gawara ho gaya 

Bus abhi hote hain tay yeh nek-o-badd kay marhale 
Aap yeh farmaa toh dain Tehseen hamara ho gaya. 




Armaan Nikaltay Hain 


Armaan nikaltay hain dil kay Aaqa ki ziyarat hoti hay 
Kon is ko qayamat kehta hay aisi bhi qayamat hoti hay 

Tayba ka tassawur kya kahiye ik kaif ki halat hoti hay 
Jis samt nigahain uthti hain bas samnay jannat hoti hay 

Ihsaas e fazun jab hota hay iss baab e karam say doori ka 
Woh qalb hi janay be chaara jo qalb ki halat hoti hay 

Hay unki raza par haq ki raza aur unka kiya hai haq ka kiya 
Jo unka Iraadah hota hay woh haq ki mashiyat hoti hay 

Iss baais e khalq e aalam ka jab naam labon par aata hay 
Raahat se badal kar rehti hay jo koi museebat hoti hay 

Tayba ki bahaar e dil kash ka jab tazkira koyee karta hay 
Uss waqt mareez e ulfat ki kuch aur hi haalat hoti hay 


Mukhtar e jahan hain woh Tehseen jo maango woh unsay milta hay 
Taqseem unhin kay dar say to konain ki daulat hoti hay. 




Maa’e Hubbe Nabi 


Maa’e hubbe Nabi se jis ka dil sarshaar ho jaaye 
Woh danaa e haqeeqat waaqif e israar ho jaaye 

Ziyaarat rowza e Sarkaar ki ik baar ho jaaye 
Phir uss ke baad chaahe yeh nazzar be kaar ho jaaye 

Karam unka ager apna shareek e kaar ho jaaye 
Talaatum khaiz toofaanon se bera paar ho jaaye 

Ager be pardah husn e Sayyid e ibraar ho jaaye 
Zameen se aasmaan tak aalam anwaar ho jaaye 

Nazzar aaye jisse husn e Shahe kaunain main khaami 
Ilaah ul aalameen aisee nazzar be kaar ho jaaye 

Ataa farmaaiye aankhon ko meri aisee beenaayee 
Nazzer jis simt uthhay Aap ka deedaar ho jaaye 

Ager aks e rukhe Sarkaar ki ho jalwah aaraaee 
Mere dil ka siyah khaana tajalli zaar ho jaaye 




Sukoon parwar hain lamhe zikr e Aaqaa e do aalam ke 
Khudaaya zindagi waqf e gham e Sarkaar ho jaaye 


Tumhaara naam lewa hay gadaa e be nawaa Tehseen 
Karam ki ik nazzar uss par bhi aay Sarkaar ho jaaye. 



Woh Yoon Tashreef Laaye 


Wohyoon tashreef laaye hum gunahgaron kayjhurmat main 
Masihajaise aajata hay bimaaron kayjhurmat main. 

Madad farmaiye Aaqa pareshaan haal ummat ki, 

Keh shor e almadad barpa hai baicharon kayjhurmat main. 

Laraz jaati hai har mowj e balaa say aaj woh kashti, 
Raha karti thee jo khanda kabhi dharon kayjhurmat main. 

Talaash e jazbah e imaan abas hay keena kaaron main 
Wafaa ki justajoo aur in jafaa kaaron ki jhurmat main. 

Hussain ibne Ali ki aaj bhi humko zaroorat hay, 

Ghira hai aaj bhi islam khunkhaaron kayjhurmat main. 

Unhin kaa aks-e-rukh jalwa figan hay warna aay Tehseen 
Chamak aisee kahan say aa gaee taron kayjhurmat main. 




Baagh E Iram Se 


Ruktaa nahin har gizz woh udhar baagh e Iram se 
Waabasta ho jo Aap ke damaan e karam se 

Lillaah karam kijie Sarkaar e Madinah 
Dil doob raha hay mera furqat e alam se 

Aalaam e zamaana ka bhala iss main guzzar kia 
Aabaad hay jo dil Shahe khoobaan ke alam se 

Lab par ho durood aur hon gumbad pe nigaahain 
Aisay main bulaawa mera aajaaye ‘adam se 

Manzoor nahin hay ke woh paamaal e jabeen ho 
Yoon sajdah karaaya na dar e paak se hum se 

Deedar ki umeed na hoti jo sar e hashr 
Bedaar na hote kabhi hum khwaab e ‘adam se 

Baithe hain yahan chor ke ke nayrangiye aalam 
Hum ko na uthaa hashr dar e Shah e umam se 

Dekho meri aankhon se dar e Shaah e umam ko 
Aati hay sadaayeh dar o deewar e Haram se 




Yaa Rabb dil e Tehseen ki bhi bar aaye tamanna 
Aa jaaye bulaawa dar e Sarkaar karam se. 



Kaif Samaan Hay 


Tarab angaiz hay raahat fizaa hay kaif saamaan hay 
Yeh koyee gulistaan hay yaa Madinah ka bayabaan hay 

Meri jaanib nigaah e lutf sardaar e Rasoolaan hay 
Muqaddar par main naazaan hoon muqaddar mujh pe nazaan hay 

Yeh maana baagh e rizwaan rooh parwar kaif saamaan hay 
Madinah ka gulistaan phir Madinah ka gulistaan hay 

Mujhe dunya main koi gham na ‘uqbaa main pareshaani 
Yahan bhi un ke damaan hay wahan bhi un ka damaan hay 

Nabi ki yaad hay kaafi sahaara donon aalam main 
Yahan wajh e sukoon e dil wahan bakhshish ka samaan hay 

Mujhe parwaa nahin mowjhain uthain toofaan aa jaaye 
Nagehbaan e do aalam meri kashti ka nagehbaan hay 

Nabiyon main kuch aisee shaan hay Sarkaare e waala ki 
Keh agle Anbiyaa ko ummati bannay ka armaan hay 

Jo un ke hain unhain naar e jahannum choo nahin sakti 
Khuda ke khaas bandon par Khuda ka khaas ihsaan hay 




Nahin fel e abas Sarkaar e Taybah ki sana khwaani 
Jo wo Tehseen farmaa dain to yeh bakhshish ka samaan hay. 



Yaad E Sarkaar Taybah 


Yaad e Sarkaar Taybah jo aayee 
Mill gayee dil ko gham se rihaayee 

Jis nay dekhaa bayabaan e Taybah 
Uss ko rizwaan ki jannat na bhaayee 

Mujh ko be bass na samjhay zamaanah 
Un ke dar tak hay meri rasaayee 

Phir masaaib nay ghera hay mujh ko 
Aay gham e ishq e Aaqa duhaayee 

Jis nay samjhaa unhain apne jaisaa 
Uss nay imaan ki dawlat gunwaayee 




Khanda Peshaani 


Khanda peshaani se har sadma uthaate hain Hussain 
‘Ishq ke adaab dunya ko sikhaate hain Hussain 

Jab guzarti hay kissi dushwaar manzil se hayaat 
Dafatan har mubtilaa ko yaad aate hain Hussain 

Muhsin e insaaniyat hain no nahaal e Mustafa 
Zulm ki zulmat ko dunya se mitaate hain Hussain 

Khaak main mil jaaye ga ik aan main tera ghuroor 
Aay garoh e ashqiyaa tashreef laate hain Hussain 

Kyoon na hogi hum gunehgaaron ki bakshish hashr main 
Sar hatheli par liye tashreef laate hain Hussain 

Mowj e kausar jis pe qurbaan uss muqaddas khoon se 
Dastaan e ‘ishq ko rangeen banaate hain Hussain 




Dua 


Khudaaya muraadon se daaman ko bhar de 
Junoon e muhabbat de zowq e nazzar de 

Badal day nawishtay wohi door kar de 
Ali ki see haibat shukooh e Umar de 

Parre jo bhi mushkil woh asaan kar de 
Musalmaan ko phir se Musalmaan kar de 



Qifaat 


Lan taraani naseeb Moosa thi 
Un ko jalwe dikhaaye jaate hain 

Woh sar e toor khud gaye laikin 
‘Arsh par yeh bulaaye jaate hain 

Rabb nay sab kuch ataa kia un ko 
Paane waale unheen se paate hain 

Haq shanaasi hay fitrat momin ki 
Jis ka khaate hain uss ka gaate hain 

‘ilm e ghaib e Rasool kay munkir 
Ik haqeeqat ko bhool jaate hain 

Ghaib maana ke raaz hay laikin 
Raaz apnon se kab chupaate hain 




